กรมอุตุฯ เตือนฉบับ 5 พายุฮีโกส จ่อถล่มเหนือ อีสาน 20-23 ส.ค.นี้
ประกาศกรมอุตุนิยมวิทยา พายุระดับ 4 (โซนร้อนกำลังแรง) ฮีโกส บริเวณทะเลจีนใต้ตอนบน ฉบับที่ 5 ลงวันที่ 19 สิงหาคม 2563เมื่อวันที่ 19 ส.ค.2563 ผู้สื่อข่าวรายงานว่า นาวาอากาศเอก สมศักดิ์ ขาวสุวรรณ์ อธิบดีกรมอุตุนิยมวิทยา ได้ออกประกาศกรมอุตุนิยมวิทยา พายุระดับ 4 (โซนร้อนกำลังแรง) ฮีโกส บริเวณทะเลจีนใต้ตอนบน ฉบับที่ 5 ลงวันที่ 19 สิงหาคม 2563โดยระบุว่า เมื่อเวลา 01.00 น. วันนี้ (19 ส.ค. 63) พายุระดับ 3 (โซนร้อน) ฮีโกส บริเวณทะเลจีนใต้ตอนบน ได้ทวีกำลังแรงขึ้นเป็นพายุระดับ 4 (โซนร้อนกำลังแรง) ฮีโกส แล้ว และเมื่อเวลา 04.00 น. มีศูนย์กลางอยู่ที่ละติจูด 21.8 องศาเหนือ ลองจิจูด 113.5 องศาตะวันออก พายุนี้ยังคงเคลื่อนตัวทางทิศตะวันตกค่อนทางเหนือเล็กน้อย ด้วยความเร็วประมาณ 15 กม./ชม. มีความเร็วลมสูงสุดใกล้ศูนย์กลางประมาณ 100 กม./ชม. และคาดว่าจะเคลื่อนขึ้นฝั่งบริเวณมณฑลกวางตุ้ง ประเทศจีนตอนใต้ ในเช้าวันนี้ (19 ส.ค. 63) โดยพายุนี้อยู่ห่างจากเกาะมาเก๊า ประเทศจีน ไปทางใต้ประมาณ 35 กิโลเมตร สำหรับร่องมรสุมที่พาดผ่านประเทศเมียนมา ลาว และเวียดนามตอนบน จะเคลื่อนลงมาพาดผ่านภาคเหนือ และภาคตะวันออกเฉียงเหนือตอนบนในช่วงวันที่ 20-23 สิงหาคม 2563จึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง ประกาศ ณ วันที่ 19 สิงหาคม พ.ศ. 2563 เวลา 05.00 น. กรมอุตุนิยมวิทยาจะออกประกาศฉบับต่อไป ในวันที่ 19 สิงหาคม พ.ศ. 2563 เวลา 11.00 น.
ประกาศกรมอุตุนิยมวิทยา พายุระดับ 4 (โซนร้อนกำลังแรง) ฮีโกส บริเวณทะเลจีนใต้ตอนบน ฉบับที่ 5 ลงวันที่ 19 สิงหาคม 2563
พายุฮีโกส,ฮีโกส,พายุโซนร้อน,กรมอุตุนิยมวิทยา,พายุเข้าไทย 2563,เตือนพายุ,ประกาศกรมอุตุนิยมวิทยา,ข่าวทั่วไป